Polisiebeamptes in ongeluk beseerTwee polisiebeamptes van die Wierdabrug-polisiekantoor in Centurion is ernstig beseer nadat hulle in ŉ ongeluk betrokke was terwyl hulle ŉ verdagte agternagesit het. Kol. Katlego Mogale, woordvoerder van die polisie, sê die polisiebeamptes is glo na ŉ toneel ontbied waar twee mans in ŉ geveg oor ŉ iPad-tabletrekenaar betrokke was. Mogale sê terwyl die beamptes een van die verdagtes agterna probeer sit het, was hulle in ŉ ongeluk betrokke. Die een beampte is in ŉ kritieke toestand in die hospitaal terwyl die ander beampte ernstig beseer is.